விமான நிலையத்துக்குள் சென்றதும் என் மகன் கண்ணீர் விட்டு அழுதது எனக்கு வித்தியாசமாகத் தெரிந்தது. அவனது நண்பர்களை பிரிந்து செல்வது அவனுக்கு வேதனையாக இருந்து இருக்கிறது. என் நாடு, என் மக்கள், என் ஊர் ஏனோ என் மனம் அதிக தூரம் விலகிப் போய்விட்டது, அதே நாடு, மக்கள், ஊர் என் மகனின் மனதில் ஆழமாக வேரூன்றிக் கொண்டிருக்கிறது. மொத்தத்தில் இந்த பயணம் மிகவும் வித்தியாசமாகவே இருந்தது, ஆகஸ்ட் மாதம் இந்தியா செல்லலாமா என என் மகன் கேட்கும்படியாய் அமைந்த இந்த இந்தியா பயணம் மனதில் என்றுமே நிலைத்து நிற்கும், விலகும் மனம் இனி ஒட்ட ஆரம்பிக்கும்.